รัฐบาลไทย-ข่าวทำเนียบรัฐบาล-ผลประชุม ก.พ.อ. 9/2561
วันจันทร์ที่ 1 ตุลาคม 2561
ผลประชุม ก.พ.อ. 9/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 9/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 9/2561 เมื่อวันพุธที่ 26 กันยายน 2561 ณ ห้องประชุม ศาสตราจารย์วิจิตร ศรีสอ้าน ชั้น 5 สํานักงานคณะกรรมการการอุดมศึกษา โดยมีสาระสําคัญสรุปดังนี้
● แต่งตั้งศาสตราจารย์ 4 ราย และศาสตราจารย์ ได้รับเงินเดือนขั้นสูง 3 ราย
ที่ประชุมให้ความเห็นชอบให้นําความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการพลเรือนในสถาบันอุดมศึกษา ให้ดํารงตําแหน่งศาสตราจารย์ และให้ความเห็นชอบการได้รับเงินประจําตําแหน่งศาสตราจารย์ จํานวน 4 ราย และศาสตราจารย์ ได้รับเงินเดือนขั้นสูง 3 ราย ดังนี้
- รศ.สุวรรณา อรุณพงค์ไพศาลให้ดํารงตําแหน่งศาสตราจารย์ ในสาขาวิชาจิตเวชศาสตร์ มหาวิทยาลัยขอนแก่น
- รศ.โสระยา ร่วมรังษีให้ดํารงตําแหน่งศาสตราจารย์ ในสาขาวิชาพืชสวน มหาวิทยาลัยเชียงใหม่
- รศ.จําลอง โพธิ์บุญให้ดํารงตําแหน่งศาสตราจารย์ ในสาขาวิชาการจัดการสิ่งแวดล้อม สถาบันบัณฑิตพัฒนบริหารศาสตร์
- รศ.ประณัฐ โพธิยะราชให้ดํารงตําแหน่งศาสตราจารย์ โดยวิธีที่ 2 ในสาขาวิชาวัสดุศาสตร์ จุฬาลงกรณ์มหาวิทยาลัย
- ศ.อนุวัฒน์ ศิริวัฒน์ให้ดํารงตําแหน่งศาสตราจารย์ ได้รับเงินเดือนขั้นสูง ในสาขาวิชาวิศวกรรมพอลิเมอร์ จุฬาลงกรณ์มหาวิทยาลัย
- ศ.สิทธิศักดิ์ หรรษาเวกให้ดํารงตําแหน่งศาสตราจารย์ ได้รับเงินเดือนขั้นสูง ในสาขาวิชาชีวเคมี จุฬาลงกรณ์มหาวิทยาลัย
- ศ.วัชระ งามจิตรเจริญให้ดํารงตําแหน่งศาสตราจารย์ ได้รับเงินเดือนขั้นสูง ในสาขาวิชาปรัชญา มหาวิทยาลัยธรรมศาสตร์
● ผลการพิจารณากลั่นกรองคุณสมบัติและผลงานทางวิชาการ
ที่ประชุมรับทราบสรุปผลการพิจารณากลั่นกรองคุณสมบัติและผลงานทางวิชาการของผู้เสนอขอกําหนดตําแหน่งผู้ช่วยศาสตราจารย์ รองศาสตราจารย์ ศาสตราจารย์ และศาสตราจารย์ได้รับเงินเดือนขั้นสูงของข้าราชการพลเรือนในสถาบันอุดมศึกษา ซึ่งอยู่ในระหว่างการพิจารณาของ ก.พ.อ. ระหว่างเดือนสิงหาคม-กันยายน 2561มีจํานวนทั้งสิ้น 34 รายประกอบด้วย ตําแหน่งศาสตราจารย์และศาสตราจารย์ได้รับเงินเดือนขั้นสูง 9 ราย ตําแหน่งผู้ช่วยศาสตราจารย์และรองศาสตราจารย์ จํานวน 25 ราย
● รับทราบแต่งตั้งอนุกรรมการใน ก.พ.อ.
ที่ประชุมรับทราบการแต่งตั้งศ.วรเดช จันทรศรกรรมการข้าราชการพลเรือนในสถาบันอุดมศึกษา (ก.พ.อ.) เป็นอนุกรรมการเกี่ยวกับการส่งเสริมและพัฒนางานวิจัย แทนตําแหน่งอนุกรรมการที่ว่างลง
● รับทราบแนวทางส่งเสริมเส้นทางความก้าวหน้าของบุคลากรสถาบันอุดมศึกษา สําหรับการทํางานวิจัยเพื่ออุตสาหกรรม
ที่ประชุมรับทราบแนวทางส่งเสริมเส้นทางความก้าวหน้าของบุคลากรสถาบันอุดมศึกษาสําหรับการทํางานวิจัยเพื่ออุตสาหกรรมเพื่อรองรับประกาศ ก.พ.อ. เรื่อง หลักเกณฑ์และวิธีการพิจารณาแต่งตั้งบุคคลให้ดํารงตําแหน่งผู้ช่วยศาสตราจารย์ รองศาสตราจารย์ และศาสตราจารย์ พ.ศ.2560 ได้แก่ การจัดประชุมเพื่อกําหนดรูปแบบและแนวทางเพื่อส่งเสริมการขอกําหนดตําแหน่งทางวิชาการ สําหรับการทํางานวิจัยเพื่ออุตสาหกรรม จากนั้นจะจัดทํากรณีตัวอย่างที่ดี (Best practice) สําหรับผลงานวิจัยที่ประสบความสําเร็จ จากการทํางานวิจัยร่วมกับภาคอุตสาหกรรม ตลอดจนถอดบทเรียนการทํางานวิจัย และสร้างระบบนักวิจัยที่ปรึกษา (Mentoring) สร้างหน่วยรับรอง (Certification Body) รวมทั้งศึกษาวิจัยเพื่อส่งเสริมการทําวิจัยร่วมกับภาคอุตสาหกรรม และจัดทํารายชื่อผู้ทรงคุณวุฒิพิจารณาผลงานวิชาการเพื่ออุตสาหกรรม
Writtenbyนวรัตน์ รามสูต
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร